Diari Oficial de la Generalitat Valenciana


Sumari del DOGV 4388, del 28-11-2002 (2002/12943)

RESOLUCIÓ de 21 d'octubre de 2002, del conseller d'Obres Públiques, Urbanisme i Transports, per la qual s'aprova definitivament la modificació puntual en l'avinguda del Primat Reig i carrer Jaume Roig-carrer Riu Ebre del Pla General d'Ordenació Urbana de València.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4388

Data del DOGV
:   28-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/12124


Data del document
:   21-10-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 21 d'octubre de 2002, del conseller d'Obres Públiques, Urbanisme i Transports, per la qual s'aprova definitivament la modificació puntual en l'avinguda del Primat Reig i carrer Jaume Roig-carrer Riu Ebre del Pla General d'Ordenació Urbana de València. [2002/X12499]
  
Vist l'expedient referit a la modificació del Pla General d'Ordenació Urbana de València relativa a l'avinguda del Primat Reig-carrer Jaume Roig-carrer Riu Ebre i de conformitat amb els següents,
  
Antecedents de fet
  
Primer
  
El projecte es va sotmetre a informació pública per mitjà de l'acord del ple de l'Ajuntament en la sessió realitzada el dia 27 de juliol de 2001. Després del pertinent període d'exposició pública, en el qual es van presentar al·legacions, es va aprovar provisionalment el 26 d'abril de 2002.
  
Segon
  
El projecte consta de memòria i plànols.
  
Tercer
  
El municipi de València té Pla General d'Ordenació Urbana aprovat definitivament per la Comissió Territorial d'Urbanisme el 28 de desembre de 1988.
  
Quart
  
La Comissió Territorial d'Urbanisme de València, en la sessió del 2 d'octubre de 2002, va acordar informar favorablement sobre l'expedient de referència i proposar al conseller d'Obres Públiques, Urbanisme i Transports l'aprovació definitiva.
  
Fonaments de dret
  
Primer
  
La tramitació ha sigut correcta, d'acord amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Segon
  
La documentació està completa, als efectes del compliment del que establix l'article 27 de la LRAU.
  
Tercer
  
L'objecte de la modificació és la reordenació d'una zona compresa entre l'avinguda del Primat Reig i carrers Jaume Roig i Riu Ebre, amb una superfície de 2.165,81 m². L'àmbit de l'actuació es troba actualment classificat com a sòl urbà en el que confluïxen els usos d'Estació de Servici (IS), Espai Lliure d'Ús privat (EL\*) i Residencial. S'hi ubica una estació de servici que ocupa una superfície superior a la corresponent a l'ús IS-6, com a conseqüència de la remodelació efectuada per les obres del metro Línia 3. La superfície corresponent a espai lliure s'ocupa en part pel vial carrer Riu Ebre amb una amplària de 4 m.
  
Es proposa eliminar la xicoteta porció d'ús residencial i incorporar-la a l'ús estació de servici (IS-6) Crear un viari d'accés de 14 m d'amplària amb una calçada de 6 m. Modificar les condicions de la parcel·la IS-6 ampliant la superfície, amb unes condicions urbanístiques noves.
  
La nova ordenació es reflectix en el següent quadre comparatiu:
  
 IS-6. m² EL\* m² Residencial m²t
  
Planejament vigent 654,13 1.430,58 81,10 162,20
  
Proposta 1.560,16 605,65 - 275
  
Estat actual 1.602,20 563,61 - 356
  
Quart
  
D'acord amb el que disposa l'article 55 LRAU: "Qualsevol alteració de l'ordenació establida per un pla que augmente l'aprofitament lucratiu privat d'algun terreny o desafecte el sòl de destinació pública, haurà de preveure les mesures compensatòries necessàries per a mantindre la proporció i qualitat de les dotacions públiques previstes respecte a l'aprofitament, sense augmentar este en detriment de la millor realització possible dels estàndards legals de qualitat de l'ordenació". Per a una correcta anàlisi del compliment d'esta norma es requerix comparar els usos i aprofitaments que establix actualment el pla en l'àmbit afectat, amb els mateixos paràmetres de l'ordenació proposada.
  
 PGOU PROPOSTA DIFERÈNCIA
  
--------------------------------
  
Dotacional IS-6 654,13 NH-8 1.417,09 +162,20 m²t
  
 EL\* 1.430,58 EL\* 748,72
  
--------------------------------
  
Lucratiu
  
privat II plantes 162,20 m²t - -162,20 m²t
  
--------------------------------
  
 2.165,81 2.165,81
  
--------------------------------
  
El PGOU vigent designa amb IS-6 els sistemes locals d'infraestructures bàsiques i de servicis -estacions de servici-. Com a tal sistema local, l'article 6.78 de les normes urbanístiques els reconeix la condició de sòl dotacional, amb destinació pública. En el mateix sentit el sòl constituït per EL\*, podrà ser transferit a domini públic per al desenvolupament dels mateixos usos per qualsevol dels mitjans previstos en dret, tenint la mateixa condició de sòl dotacional. Conseqüentment, cal concloure que el sòl dotacional previst en el pla vigent no únicament no ha sigut minvat sinó que s'incrementa a costa de la parcel·la d'ús residencial de 81 m².
  
Quant a l'increment d'aprofitament lucratiu privat, i atés que de les normes urbanístiques no es pot extraure amb precisió quin és l'aprofitament materialitzable en la parcel·la de IS-6, mentre que l'article 6.75 "Condicions de caràcter general" indica que s'estarà al que establix el plànol C, i si no s'adequarà a les edificacions veïnes de l'illa en què s'inserisca, i mentre en l'article 6.76 "Condicions específiques" es remet a les condicions dels sistemes generals, per als quals, l'article 6.71.7 indica que s'adequaran als seus usos i característiques singulars, no es pot concloure, per tant, que s'haja produït tal increment ja que este no ha sigut concretat en el PGOU.
  
Cinqué
  
El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels plans generals -i de les modificacions- de municipis de més de 50.000 habitants, de conformitat amb el que establix l'article 39, per remissió de l'article 55.1, de la Llei Reguladora de l'Activitat Urbanística, en relació amb l'article 6.D del Reglament dels Òrgans Urbanístics de la Generalitat Valenciana.
  
Vistos els preceptes legals esmentats i la resta de general i pertinent aplicació, i de conformitat amb l'acord de la Comissió Territorial d'Urbanisme de València, resolc:
  
Aprovar definitivament la modificació puntual en l'avinguda del Primat Reig i carrer Jaume Roig-carrer Riu Ebre del Pla General d'Ordenació Urbana de València.
  
Contra la present resolució, que posa fi a la via administrativa, es podrà interposar recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia següent de la notificació o publicació d'esta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que es puga interposar qualsevol altre recurs que es considere oportú.